CELEX: 42011D0712
Language: fi
Date: 2011-06-10 00:00:00
Title: 2011/712/: Neuvostossa kokoontuneiden jäsenvaltioiden hallitusten edustajien päätös annettu 10 päivänä kesäkuuta 2011 , neuvoston puheenjohtajavaltion valtuuttamisesta neuvottelemaan jäsenvaltioiden puolesta jäsenvaltioiden toimivaltaan kuuluvat Euroopan metsiä koskevan oikeudellisesti sitovan sopimuksen määräykset

1.11.2011   
            
            
               FI
            
            
               Euroopan unionin virallinen lehti
            
            
               L 285/1
            
         NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS
   annettu 10 päivänä kesäkuuta 2011,
   neuvoston puheenjohtajavaltion valtuuttamisesta neuvottelemaan jäsenvaltioiden puolesta jäsenvaltioiden toimivaltaan kuuluvat Euroopan metsiä koskevan oikeudellisesti sitovan sopimuksen määräykset
   (2011/712/EU)
   NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJAT,
   jotka katsovat seuraavaa:
   
               (1)
            
            
               Oslossa Norjassa 14.–16. kesäkuuta 2011 pidettävässä Euroopan metsien suojelua koskevassa kuudennessa ministerikokouksessa saatetaan tehdä päätös neuvottelujen aloittamisesta Euroopan metsiä koskevasta oikeudellisesti sitovasta sopimuksesta.
            
         
               (2)
            
            
               Neuvoston puheenjohtajavaltio olisi valtuutettava neuvottelemaan jäsenvaltioiden puolesta Euroopan metsiä koskevan oikeudellisesti sitovan sopimuksen jäsenvaltioiden toimivaltaan kuuluvat määräykset,
            
         OVAT HYVÄKSYNEET TÄMÄN PÄÄTÖKSEN:
   1 artikla
   1.   Jäsenvaltioiden hallitusten edustajat valtuuttavat neuvoston puheenjohtajavaltion neuvottelemaan jäsenvaltioiden puolesta ja jäsenvaltioiden kantojen pohjalta ne Euroopan metsiä koskevan oikeudellisesti sitovan sopimuksen määräykset, jotka koskevat jäsenvaltioiden toimivaltaan kuuluvia kysymyksiä, jos päätös tällaista oikeudellisesti sitovaa sopimusta koskevien neuvottelujen aloittamisesta tehdään Oslossa Norjassa 14.–16. kesäkuuta 2011 pidettävässä Euroopan metsien suojelua koskevassa kuudennessa ministerikokouksessa.
   2.   Edellä oleva 1 kohta ei vaikuta jäsenvaltioiden tuleviin päätöksiin, jotka koskevat niiden edustajien nimeämistä niiden toimivaltaan kuuluvien kysymysten osalta.
   2 artikla
   1.   Neuvottelut käydään tämän päätöksen lisäyksessä olevien neuvotteluohjeiden mukaisesti.
   2.   Neuvotteluilla on pyrittävä tuomaan näkyvää lisäarvoa olemassa oleviin monenvälisiin metsiin liittyviin ympäristösopimuksiin ja oikeudellisesti sitomattomiin välineisiin, varmistaen samalla kustannustehokas täytäntöönpano ja välttäen hallinnollisen rasituksen lisäämistä. Neuvottelut käydään jäsenvaltioiden hallitusten edustajien neuvottelukantojen mukaisesti ja käytännön järjestelyjen pohjalta, jotka kummatkin sovitaan yhteisymmärryksessä. Neuvottelut käydään Euroopan unionin osallistumisesta Euroopan metsiä koskevasta oikeudellisesti sitovasta sopimuksesta käytäviin neuvotteluihin annetun neuvoston päätöksen 1 artiklan 4 kohdassa tarkoitetussa erityiskomiteassa kokoontuvia jäsenvaltioiden hallitusten edustajia kuullen. Neuvoston puheenjohtajavaltio pyrkii kaikin keinoin varmistamaan näin omaksutut kannat ja raportoi hallitustenvälisen neuvottelukomitean kunkin kokouksen jälkeen jäsenvaltioiden hallitusten edustajille neuvottelujen edistymisestä.
   3.   Jäsenvaltioiden puolesta toimiva puheenjohtajavaltio toimii neuvottelujen aikana tiiviissä yhteistyössä komission kanssa pyrkien yhtenäisyyteen unionin ja sen jäsenvaltioiden kansainvälisessä edustuksessa.
   3 artikla
   Tämä päätös on osoitettu neuvoston puheenjohtajavaltiolle.
   
      Tehty Luxemburgissa 10 päivänä kesäkuuta 2011.
      
         
            Puheenjohtaja
         
         FELLEGI T.